**โครงการพัฒนาคุณภาพการศึกษาและพัฒนาท้องถิ่นโดยใช้ระบบพี่เลี้ยง**

**คณะครุศาสตร์ มหาวิทยาลัยราชภัฏนครราชสีมา**

**1. หลักการและเหตุผล**

 การจัดการเรียนรู้ในโลกยุคโลกาภิวัตน์ หรือโลกไร้พรมแดนเน้นการพัฒนาทักษะการเรียนรู้ ในศตวรรษที่ 21 / ประชาคมอาเซียน หลักปรัชญาของเศรษฐกิจพอเพียง ความเป็นไทยและอัตลักษณ์ไทย และหลักการ “สุ จิ ปุ ลิ” เพื่อพัฒนาผู้เรียนให้เป็นบุคคลแห่งการเรียนรู้อย่างต่อเนื่องตลอดชีวิต แต่จากการติดตามการผลการใช้หลักสูตรแกนกลางการศึกษาขั้นพื้นฐาน พุทธศักราช 2551 ตลอดจนผลการประเมิน คุณภาพการศึกษาต่าง ๆ พบว่า ผลการประเมินคุณภาพการศึกษาของผู้เรียนต่ำกว่าเกณฑ์ที่กำหนด ทั้งผลการทดสอบระดับชาติ (O - NET) ผลการสอบ PISA เป็นต้น ถึงแม้ว่าสถานศึกษาจะใช้เวลาในการ จัดการเรียนการสอนมาก สถานศึกษาบางแห่งใช้เวลา 7 - 8 ชั่วโมงต่อวัน เน้นเนื้อหาวิชาการมากกว่าให้ผู้เรียนเรียนรู้ด้วยตนเอง ผู้เรียนมีภาระงาน หรือการบ้านมาก หรือต้องเรียนพิเศษ เด็กคิดไม่เป็น วิเคราะห์ไม่ได้ ขาดทักษะชีวิต เป็นต้น จากสภาพและปัญหาดังกล่าวกระทรวงศึกษาธิการจึงกำหนดโยบาย “ลดเวลาเรียน เพิ่มเวลารู้” เพื่อลดเวลาเรียนภาควิชาการลง แต่ต้องไม่กระทบเนื้อหาหลักที่ผู้เรียนควรเรียนรู้ และครูปรับการเรียน การสอน การจัดกิจกรรม โดยเพิ่มเวลาและโอกาสให้ผู้เรียนได้ลงมือปฏิบัติจริง เพื่อสร้างเสริมทักษะ การเรียนรู้ทุกด้านในรูปแบบกิจกรรมเสริมหลักสูตร ให้สถานศึกษาจัดการเรียนรู้ตามโครงสร้างหลักสูตร สถานศึกษาภายในเวลา 14.30 น. ส่วนเวลาหลังจากนั้นจนถึงเวลาเลิกเรียน ให้จัดกิจกรรม “ลดเวลาเรียน เพิ่มเวลารู้”

เพื่อให้การขับเคลื่อนแนวทางการบริหารจัดการเวลาเรียน “ลดเวลาเรียน เพิ่มเวลารู้” สู่การปฏิบัติของสถานศึกษามีประสิทธิภาพ คณะครุศาสตร์ มหาวิทยาลัยราชภัฏนครราชสีมาในฐานะที่มีบทบาทหน้าที่โดยตรงในการพัฒนาครูประจำการ และการบริการวิชาการเพื่อพัฒนาคุณภาพของท้องถิ่น จึงจัดทำโครงการเพื่อพัฒนาครูให้มีความสามารถในการจัดการเรียนรู้ที่เน้นให้ผู้เรียนได้ลงมือ ปฏิบัติและเรียนรู้ด้วยตนเองมากขึ้น และผู้เรียนได้รับการพัฒนาให้มีคุณภาพ มีความสุขในการเรียนรู้ อย่างแท้จริง ซึ่งจะนำไปสู่การพัฒนาคุณภาพการจัดการเรียนการสอนในระดับการศึกษาขั้นพื้นฐานให้สอดคล้องกับนโยบายการปฏิรูปการศึกษา และสามารถยกระดับคุณภาพการศึกษาในท้องถิ่นให้เป็นไปตามเป้าประสงค์ของการจัดการศึกษาของประเทศต่อไป

**2. วัตถุประสงค์**

2.1 วัตถุประสงค์ทั่วไป

2.1.1 เพื่อบูรณาการนวัตกรรมการจัดการเรียนรู้ของคณะครุศาสตร์ สู่การบริการวิชาการ

 ให้กับครูระดับการศึกษาขั้นพื้นฐาน

2.1.2 เพื่อให้บริการวิชาการเพื่อพัฒนาคุณภาพของครูระดับการศึกษาขั้นพื้นฐาน

2.2 วัตถุประสงค์เฉพาะ

2.2.1 เพื่อพัฒนาความสามารถของครูในการการจัดกิจกรรม “ลดเวลาเรียน เพิ่มเวลารู้”

2.2.2 เพื่อศึกษาความพึงพอใจของสถานที่ศึกษาที่เข้าร่วมโครงการบริการวิชาการที่มีต่อการดำเนินการโครงการ

**3. กลุ่มเป้าหมายที่เข้าร่วมโครงการ**

กลุ่มเป้าหมายปีที่ 1 จำนวน 1 โรงเรียน ได้แก่ โรงเรียนนิคมชลประทานสงเคราะห์

กลุ่มเป้าหมายปีที่ 2 จำนวน 3 โรงเรียน ได้แก่ โรงเรียนบ้านโป่งตาลอง โรงเรียนบุญบันดาลวิทยานุสรณ์ และโรงเรียนบ้านคลองมะค่าหิน

กลุ่มเป้าหมายปีที่ 3 จำนวน 9 โรงเรียน ได้แก่ โรงเรียนนิยมมิตรวิทยาคาร โรงเรียนบ้านหนองบัว โรงเรียนบ้านโนนประดู่ โรงเรียนบ้านห้วยลุง โรงเรียนห้วยทรายวิทยาคาร โรงเรียนแหลมทองวิทยานุสรณ์ โรงเรียนประชาราษฎร์สามัคคี โรงเรียนวัดมิตรภาพวนาราม โรงเรียนนิคมสร้างตนเองลำตะคอง

**4. ขั้นตอนการดำเนินงาน**

4.1 เสนอโครงการเพื่อขออนุมัติ (Plan)

4.2 ติดต่อ ประสานงานผู้เกี่ยวข้อง (Plan)

4.3 ดำเนินการตามโครงการ (Do)

4.4 กำกับติดตามการดำเนินโครงการ (Check)

4.5 สรุป/รายงานผลผู้เกี่ยวข้อง ปรับปรุงแก้ไข (Act)

**5. งบประมาณที่ใช้**

ปีที่ 1 งบประมาณที่ใช้รวมเป็นเงิน 110,000 บาท (หนึ่งแสนหนึ่งหมื่นบาทถ้วน) ถัวจ่ายทุกรายการ มีรายการดังนี้

1) ค่าตอบแทน จำนวน 50,000 บาท

 2) ค่าเดินทาง 10,000 บาท

3) ค่าอาหารกลางวันและเครื่องดื่ม จำนวน 10, 000 บาท

 4) ค่าวัสดุ จำนวน 30,000 บาท

 4) งบอุดหนุนเข้ามหาวิทยาลัย 10% เป็นเงิน 10,000 บาท

 ปีที่ 2 งบประมาณที่ใช้รวมเป็นเงิน 440,000 บาท (สี่แสนสี่หมื่นบาทถ้วน) ถัวจ่ายทุกรายการ มีรายการดังนี้

1) ค่าตอบแทน จำนวน 200,000 บาท

 2) ค่าเดินทาง 40,000 บาท

3) ค่าอาหารกลางวันและเครื่องดื่ม จำนวน 40, 000 บาท

 4) ค่าวัสดุ จำนวน 120,000 บาท

 4) งบอุดหนุนเข้ามหาวิทยาลัย 10% เป็นเงิน 40,000 บาท

ปีที่ 3 งบประมาณที่ใช้รวมเป็นเงิน 1,430, 000 บาท (หนึ่งล้านสี่แสนสามหมื่นบาทถ้วน) ถัวจ่ายทุกรายการ มีรายการดังนี้

1) ค่าตอบแทน จำนวน 650,000 บาท

 2) ค่าเดินทาง 130,000 บาท

3) ค่าอาหารกลางวันและเครื่องดื่ม จำนวน 130, 000 บาท

 4) ค่าวัสดุ จำนวน 390,000 บาท

 4) งบอุดหนุนเข้ามหาวิทยาลัย 10% เป็นเงิน 130,000 บาท

**6. ระยะเวลา/สถานที่ดำเนินการ ปี พ.ศ. 2559 – พ.ศ. 2561**

**7. ประโยชน์ที่คาดว่าจะได้รับ**

15.1 คณาจารย์คณะครุศาสตร์ สามารถบูรณาการการเรียนการสอนกับบริการวิชาการ และมีแนวทางในการจัดการเรียนการสอน ตามแนวทาง เพื่อพัฒนาผู้เรียนในศตวรรษที่ 21 และเป็นต้นแบบ ด้านการสอน

15.2 ครูมีแนวทางในการพัฒนาครูและการจัดกระบวนการเรียนรู้ที่เป็นต้นแบบได้

15.3 ผู้เรียนในโรงเรียนเป้าหมายได้รับการพัฒนาทักษะในศตวรรษที่ 21

(ดร.ศิริพันธ์ ติยะวงศ์สุวรรณ)

 รองคณบดีฝ่ายวิชาการและวิจัย

 ผู้เสนอโครงการ

|  |  |
| --- | --- |
|  | (ผู้ช่วยศาสตราจารย์นันทกา ปรีดาศักดิ์)คณบดีคณะครุศาสตร์ ผู้เห็นชอบโครงการ |